CELEX: 62015CN0176
Language: sl
Date: 2015-04-20 00:00:00
Title: Zadeva C-176/15: Predlog za sprejetje predhodne odločbe, ki ga je vložilo Tribunal de première instance de Liège (Belgija) 20. aprila 2015 – Guy Riskin, Geneviève Timmermans proti État belge

6.7.2015   
            
            
               SL
            
            
               Uradni list Evropske unije
            
            
               C 221/2
            
         Predlog za sprejetje predhodne odločbe, ki ga je vložilo Tribunal de première instance de Liège (Belgija) 20. aprila 2015 – Guy Riskin, Geneviève Timmermans proti État belge
   (Zadeva C-176/15)
   (2015/C 221/02)
   Jezik postopka: francoščina
   
      Predložitveno sodišče
   
   Tribunal de première instance de Liège
   
      Stranke v postopku v glavni stvari
   
   
      Tožeči stranki: Guy Riskin, Geneviève Timmermans
   
      Tožena stranka: État belge
   
      Vprašanji za predhodno odločanje
   
   
            
               1.
            
            
               Ali je pravno pravilo iz člena 285 Code des impôts sur les revenus 1992 (zakonik o davku na dohodek iz leta 1992), ki posredno dopušča dvojno obdavčevanje tujih dividend fizične osebe, ki prebiva v Belgiji, skladno z načeli prava Skupnosti, določenimi v členu 63 Pogodbe o delovanju Evropske unije v povezavi s členom 4 Pogodbe o Evropski uniji, s tem ko lahko Belgija na njegovi podlagi po svoji volji – v skladu z določbami belgijskega prava, na katere napotuje konvencija o izogibanju dvojnega obdavčevanja, ki jo je sklenila Belgija, in sicer glede na to, ali napotuje na člen 285 o določitvi pogojev za odbitek ali na člen 286, ki določa le stopnjo odbitka pavšalnega deleža davka – ugodneje obravnava naložbe v tretje države (Združene države) v škodo tistih, ki bi jih bilo mogoče izvesti v državah članicah Evropske unije (Poljska)?
            
         
            
               2.
            
            
               Ali je člen 285 Code des impôts sur les revenus 1992, s tem ko za možnost odbitka tujega davka od belgijskega davka določa pogoj, da so kapital in premičnine, iz katerega izvirajo dohodki, v Belgiji namenjeni opravljanju poklicne dejavnosti, v nasprotju s členi 49, 56 in 58 Pogodbe o delovanju Evropske unije?